અધિકારો અને હકની મોટી મોટી વાતો કરનારા લોકો માટે પણ ગાંધીજીએ કહ્યું હતું કે ‘’સમાજને પીડારૂપ એક મોટા અનિષ્ટ વિષે મારે આજે વિવેચન કરવું છે. મૂડીવાળા અને જમીનદારો પોતપોતાના અધિકાર અથવા હકની વાતો કરે છે.બીજી બાજુ મજુરો પણ પોતાના હકની વાતો ચલાવે છે.રજવાડાના રાજાઓ પોતાના રાજ્ય ચલાવવાના ઈશ્વર તરફથી મળેલા અધિકારોની વાતો કરે છે અને તેમની રૈયત તેમનો પ્રતિકાર કરવાના પોતાના હકની વાતો ચલાવે છે.આમ,દરેક જણ અને દરેક વર્ગ કેવળ પોતપોતાના અધિકાર અથવા હક વિષે આગ્રહ રાખે કે મમત પકડે અને રાષ્ટ્ર પ્રત્યેના પોતપોતાના ધર્મ અથવા ફરજનો વિચાર સરખો પણ ન કરે તો આખરે ભારે ગોટાળો ને અંધેર સર્જાય છે.’’